Dunyo boʻylab 80 kun (2021-yilgi Teleserial). Dunyo boʻylab 80 kun —1872-yil Jules Verne tomonidan yozilgan asarga asoslanib suratga olingan serial. Serialda Phileas Fogg dunyoni 80 kun ichida aylanib chiqishi haqidagi sarguzashtlari yoritilgan. Loyiha Yevropa ittifoqidagi turli davlatlar: Fransiyaning Televisions, Germaniyaning ZDF, Italiyaning RAI va Amerika qoʻshma shtatlarining Masterpiece va Be-Films/RTBF telekompaniyalari bilan hamkorlikda ishlab chiqilgan. Serial Buyuk Britaniya, Fransiya, Shimoliy Afrika shuningdek Ruminiyada ham suratga olingan. Serial premyerasi 2021-yil 5-dekabrda Belgiyadagi La Uneda, keyinchalik 2021-yil 26-dekabr Buyuk Britaniyadagi BBC Oneda boʻlib oʻtgan. 2021-yil serial premyera qilinishidan oldin uning 2-mavsumi olinishi rejalashtirilayotgani eʼlon qilingan. Qisqacha film haqida. Film voqealari Phileas Foggning Reform klubining baobroʻ aʼzolari bilan oʻynagan £20,000 lik garovni yutish uchun dunyoni 80 kunda aylanib chiqishi va unga Passepartout va jurnalist Abigail Fix hamrohlik qilishi haqida boradi. Personajar. • Jason Watkins: Bernard Fortescue rolida – Abigailning otasi va Foggning doʻsti; • Peter Sullivan: Nyle Bellamy rolida – Foggning rafiqasi; • Richard Wilson: Grayson rolida – Fogg uyining egasi; • Leon Clingman: "Roberts" rolida – Reform klubida mehmonxona boshligʻ; • Anthony Flanagan: Thomas Kneedling rolida – Bellamyning qoʻshnisi; • Jeff Rawle: Hughes rolida – Londondagi bank menejeri; • David Sherwood: "Samuel Fallentin" rolida – Reforma klubi aʼzosi. Ikkinchi darajali rollar. • Andre Penvern: "Monsieur Lome" rolida – havo shari ixtirochisi; • Alain Guillo: "Adolphe Thiers" rolida – Fransiya prezidenti; • Geo Dobre – Parij politsiyasi boshligʻi rolida; • Masali Baduza: "Edith" rolida – Reform klubining xodimi; • Giovanni Scifoni: "Niccolò Moretti" rolida – Italiyalik sanoatchi; • Simone Coppo: "Marco" rolida – Turin poezdining konduktori; • Alexandru Bindea – poezd haydovchisi; • Ilinca Hărnuț: 3-poyezdning 3-klassida sayohat qilayotgan italyan ona sifatida; • Lindsay Dunkan: "Jane Digby" roʻlida – ingliz ayol sifatida; • Shivaani Ghai: "Aouda" rolida – hind ayoli; • Patrick Kennedy: "Sir Henry Rowbotham" rolida – Gonkongdagi Britaniya gubernatori; • Viktoriya Smurfit: "Lady Clemency Rowbotham" rolida – Clemensning rafiqasi; • Thomas Chaanhing: "Jiang Lieyi" rolida – Passepartoutning Gonkongdagi sobiq boshligʻi; • Susan Danford: Hildreth xonim rolida – Lady Clemensning doʻsti sifatida. Suratga olinishi. Film asosan Shimoliy Afrika va Ruminiyada suratga olingan. Serial suratga olish jarayoni 2020-yil mart oyida COVID-19 pandemiyasi tufayli toʻxtatilgan va keyinchalik 1-oktyabrdan yana suratga olish ishlari boshlangan. 2021-yil noyabr oyida serial premyerasidan oldin uning ikkinchi faslini ishlab chiqish rejalashtirilayotgani haqida eʼlon qilingan. Premyerasi. Dunyo boʻylab 80 kun seriali birinchi boʻlib Belgiyada 2021-yil 5-dekabrda premyera qilingan. ZDF serialni 11-dekabrdan boshlab onlayn tarzda namoyish qilishni boshlagan. Serial namoyishi 23-dekbrgacha davom etgan. Serial Fransiyada 2021-yil 20-dekabrdan, Norvegiyada 2021-yil 25-dekabrdan boshlab namoyish etila boshlagan. Buyuk Britaniyada film 26-dekabrdan BBC Oneda, 2022-yil 2-yanvardan boshlab Amerika Qoʻshma Shtatlarida PBS platformasi orqali namoyish etilgan. Tanqidlar. Rotten Tomatoes sayti serialning 14 ta epizodi boʻyicha toʻplangan ovozlardan kelib chiqib serialga umumiy 6.4/10 reyting bergan. Saytning tanqidiy taqrizida shunday yozilgan: „Jules Vernening Dunyo boʻylab 80 kun asari uchun hozirgi zamonaviylikni uygʻunlashtirish koʻzda tutilgan va bu mohir aktyorlar jamoasi yordamida muvaffaqiyatli tarzda amalga oshirilgan“. Serialga 16 ta ekspert tomonidan 100 balli shkaladan 61 bal berilgan va ijobiy baholangan. „The Guardian“ tomonidan serialning birinchi qismi yaxshi baho berilgan. Telegraph tomonidan ham serial yaxshi baholangan. Hollywood jurnalisti Daniel Fienberg serialning sakkizinchi qismi unchalik yaxshi chiqmagani haqida xabar yozgan. James Delingpole ham serialni salbiy baholagan va unda baʼzi bahsli siyosiy masalalar koʻtarilgani haqida aytib oʻtgan. Shuningdek, James Passepartoutning yangi koʻrinishi hamda hatti-harakatlarini chuqur tanqid qilib oʻtgan.